Lieksa
Lieksa je grad i općina na istoku Finske od 12,117 stanovnika.

Geografske karakteristike

Lieksa leži u Regiji Sjeverna Karelija, nedaleko od ruske granice, na istočnoj obali jezera Pielinen.

Od administrativnog centra regije grada Joensuuja udaljena je 95 km sjeverno.

Lieksa je u Finskoj poznata po Nacionalnom parku Koli i brzacima Ruunaa.

Historija

Historija Liekse počela je 1653. kad je tadašnji švedski guverner Finske Per Brahe Mlađi osnovao grad Brahea na ušću rijeke Lieksanjoki u Jezero Pielinen. Međutim on je do kraja 17. vijeka napušten i potpuno propao.

Mjesto je ponovno oživjelo krajem 19. vijeka, kad je porasla potražnja za drvenom građom, pa je početkom 20. vijeka izraslo kao centar sitnih poljoprivrednika i drvosječa. U ljeto 1934. veliki požar uništio je velik dio mjesta, ali je ono ubrzo obnovljeno pa je 1936. osnovana općina.

Lieksa je dobila status grada - 1973. kad se udružila sa Općinom Pielisjärvi.

Zenit grada bila je 1985. kad je imao 18 588 stanovnika, već 1990. njihov broj je opao na 17 527, a 2000. na 15 208 i taj negativni trend se nastavio.

Privreda

Najveći poslodavac u gradu je tvornica celuloze - Kevätniemi.

Pobratimski gradovi

 , Segeža
 , Balvi

Izvori

Vanjske veze 

 Službene stranice grada Lieksa  
Gradovi u Finskoj
Općine u Finskoj